 Hangoolnews:Madaxwaynaha Somaliland Axmed Maxamed Maxamuud Siilaanyo ahna aasaasihii xisbiga muxaafidka ah ee KULMIYE ayaa mudadii lixda sano ahayd ee uu dalka majaraha u hayay muujiyey tallaabooyin la yaab ku noqday guud ahaan shacbiga Somaliland gaar ahaana taageerayaasha xisbiga KULMIYE oo markii uu xisbigu mucaaridka ahaa naftooda iyo maalkoodaba u soo huray sidii uu Xisbiga KULMIYE u hanan laha hoggaaminta dalka, iyadoo dadkii ku dhabar jabay Xisbiga ay qaarkood u dhinteen, qaar kalena maalkoodii iyo mulkigoodiiba isugu geeyeen sidii uu KULMIYE Madaxtooyada u gali lahaa. 